Faetano

Faetano on yksi San Marinon yhdeksästä kunnasta eli castellista. Faetanossa on yhteensä 1 081 asukasta (2003) ja sen pinta-ala on 7,75 neliökilometriä. Kunta sijaitsee San Marinon itäosassa ja rajautuu Montegiardinon, Fiorentinon, Borgo Maggioren ja Domagnanon kuntiin San Marinossa sekä Corianon, Montescudon ja Sassofeltrion kuntiin Italiassa.

Faetano kuului Malatesta-suvun alueisiin ja se liittyi osaksi San Marinoa vuonna 1463. Kunnan keskustaajamassa on pieni taloryhmä, keskusaukio ja San Paolon kirkko. Kuntaan kuuluvat Cà Chiavellon, Calligarian, Corianinon ja Monte Puliton curaziat.

 Lähteet 

 Aiheesta muualla 

Luokka:San Marinon maantiede